CELEX: 32011D0507
Language: lv
Date: 2011-08-16 00:00:00
Title: 2011/507/ES: Komisijas Īstenošanas lēmums ( 2011. gada 16. augusts ), ar kuru groza Lēmumu 2005/382/EK, ar ko apstiprina metodes cūku liemeņu klasificēšanai Ungārijā (izziņots ar dokumenta numuru C(2011) 5746)

17.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 209/49
            
         KOMISIJAS ĪSTENOŠANAS LĒMUMS
   (2011. gada 16. augusts),
   ar kuru groza Lēmumu 2005/382/EK, ar ko apstiprina metodes cūku liemeņu klasificēšanai Ungārijā
   (izziņots ar dokumenta numuru C(2011) 5746)
   (Autentisks ir tikai teksts ungāru valodā)
   (2011/507/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar tās 4. pantu,
   tā kā:
   
               (1)
            
            
               Ar Komisijas Lēmumu 2005/382/EK (2) tika atļauts Ungārijā izmantot četras cūku liemeņu klasifikācijas metodes.
            
         
               (2)
            
            
               Ungārija paziņoja, ka kopš Lēmuma 2005/382/EK pieņemšanas aprēķina formula un klasifikācijas metodes ir ievērojami mainījušās. Tādēļ ir jāveic šādas izmaiņas: vienā no metodēm ir jāatjaunina aprēķina formula, ir jāaizstāj trīs pārējās metodes, ir jāpievieno viena jauna metode, bet visas klasifikācijas metodes kopumā ir jāvienkāršo, nosakot, ka aprēķinā ir jāizmanto tikai viens mērpunkts, nevis divi, kā to dara pašlaik.
            
         
               (3)
            
            
               Ungārija lūdza Komisiju atļaut tās formulas aizstāšanu, kuru izmanto cūku liemeņu klasifikācijas metodē “FAT-O-MEATER FOM S70” un “FAT-O-MEATER FOM S71”, kā arī apstiprināt četras jaunas metodes cūku liemeņu klasifikācijai tās teritorijā, un protokolā, kas minēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), sīki aprakstīja sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu muskuļaudu procentuālo daudzumu.
            
         
               (4)
            
            
               Pārbaudot šo lūgumu, tika secināts, ka minēto klasifikācijas metožu apstiprināšanas nosacījumi ir izpildīti. Tādēļ šīs klasifikācijas metodes Ungārijā ir jāapstiprina.
            
         
               (5)
            
            
               Tādēļ attiecīgi jāgroza Lēmums 2005/382/EK.
            
         
               (6)
            
            
               Aparātu vai klasifikācijas metožu izmaiņas nav atļautas, ja vien tās nav skaidri apstiprinātas ar Komisijas lēmumu.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/382/EK groza šādi:
   
               1)
            
            
               lēmuma 1. pantu aizstāj ar šādu:
               “1. pants
               Ungārijā cūku liemeņu klasifikācijai saskaņā ar Padomes Regulas (EK) Nr. 1234/2007 (4) V pielikuma B nodaļas IV iedaļas 1. punktu ir atļauts izmantot šādas metodes:
               
                           a)
                        
                        
                           aparātus “Fat-O-Meater FOM S70” un “Fat-O-Meater FOM S71” un ar tiem saistītās novērtējuma metodes, kuru sīks apraksts ir sniegts pielikuma I daļā;
                        
                     
                           b)
                        
                        
                           aparātu “Ultra FOM 300” un ar to saistītās novērtējuma metodes, kuru apraksts sniegts pielikuma II daļā;
                        
                     
                           c)
                        
                        
                           aparātu “OptiScan-TP” un ar to saistītās novērtējuma metodes, kuru sīks apraksts sniegts pielikuma III daļā;
                        
                     
                           d)
                        
                        
                           aparātu “IM-03” un ar to saistītās novērtējuma metodes, kuru sīks apraksts sniegts pielikuma IV daļā;
                        
                     
                           e)
                        
                        
                           aparātu “OptiGrade-MCP” un ar to saistītās novērtējuma metodes, kuru sīks apraksts sniegts pielikuma V daļā.
                        
                     Attiecībā uz aparātu “Ultra FOM 300”, kas minēts pirmās daļas b) punktā, pēc mērījumu procedūras pabeigšanas ir jābūt iespējai konstatēt uz liemeņa, ka aparāts ir noteicis BF un LD mērījuma vērtības mērījuma vietā, kas noteikta pielikuma II daļas 3. punktā. Mērījuma vietas atbilstoša marķēšana jāveic mērījumu procedūras laikā.
            
         
               2)
            
            
               lēmuma pielikumu aizstāj ar šā lēmuma pielikuma tekstu.
            
         2. pants
   Šo lēmumu piemēro no 2012. gada 2. jūlija.
   3. pants
   Šis lēmums ir adresēts Ungārijas Republikai.
   
      Briselē, 2011. gada 16. augustā
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 126, 19.5.2005., 55. lpp.
   
      (3)  OV L 337, 16.12.2008., 3. lpp.
   
      (4)  OV L 299, 16.11.2007., 1. lpp.”;
   
      PIELIKUMS
      
         
            “PIELIKUMS
            
               METODES CŪKU LIEMEŅU KLASIFIKĀCIJAI UNGĀRIJĀ
            
            
               I Daļa
            
            FAT-O-MEATER FOM S70 UN FAT-O-MEATER FOM S71
            
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasifikācijai izmanto aparātus “Fat-O-Meater FOM S70” un “Fat-O-Meater S71”.
                     
                  
                        2.
                     
                     
                        Aparāts ir aprīkots ar zondi, kuras diametrs ir 6 milimetri un kura ietver Fremstillet AF Radiometer Copenhagen/Slagteriernes Forskningsinstitut Optisk Sonde MQ tipa optisko zondi ar darbības attālumu no 5 līdz 105 milimetriem. Mērījumu rezultātus izsaka aprēķinātajā muskuļaudu daudzumā, izmantojot attiecīgi S70 un S71 tipa datoru.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        Ŷ = 63,78987 – 0,77968 × BF + 0,10715 × LD
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    BF
                                 
                                 
                                    =
                                 
                                 
                                    muguras tauku biezums (ieskaitot ādu) milimetros, ko mēra 6 centimetrus no sadalīta liemeņa viduslīnijas starp otro un trešo ribu no beigām,
                                 
                              
                                    LD
                                 
                                 
                                    =
                                 
                                 
                                    muguras muskuļu biezums milimetros, ko mēra tajā pašā laikā un vietā kā BF.
                                 
                              Šo formulu piemēro liemeņiem, kuru svars ir no 50 līdz 120 kilogramiem.
                     
                  
               II Daļa
            
            ULTRA FOM 300
            
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu “Ultra FOM 300”.
                     
                  
                        2.
                     
                     
                        Aparāts ir aprīkots ar ultraskaņas zondi, kura savukārt aprīkota ar devēju komplektu un raida 3,5 MHz ultraskaņas viļņus. Ultraskaņas signāls tiek pārvērsts ciparu formātā, saglabāts un apstrādāts. Mērījumu rezultātus “Ultra-FOM 300” aparāts izsaka aprēķinātajā muskuļaudu daudzumā.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        Ŷ = 69,38252 – 0,79120 × BF + 0,00994 × LD
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    BF
                                 
                                 
                                    =
                                 
                                 
                                    muguras tauku biezums (ieskaitot ādu) milimetros, ko mēra 7 centimetrus no sadalīta liemeņa viduslīnijas starp otro un trešo ribu no beigām,
                                 
                              
                                    LD
                                 
                                 
                                    =
                                 
                                 
                                    muguras muskuļu biezums milimetros, ko mēra tajā pašā laikā un vietā kā BF.
                                 
                              Šo formulu piemēro liemeņiem, kuru svars ir no 50 līdz 120 kilogramiem.
                     
                  
               III Daļa
            
            OPTISCAN TP
            
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu “OptiScan TP”.
                     
                  
                        2.
                     
                     
                        Aparāts “OptiScan-TP” ir aprīkots ar digitālo attēlu uzņemšanas ierīci, kas uzņem liemeņa divu mērpunktu attēlu. Uz šiem attēliem pamatojas tauku un muskuļu biezuma aprēķins saskaņā ar divu punktu metodi “Zwei-Punkte Messverfahren (ZP)”.
                        Mērījumu rezultātus aparāts “OptiScan-TP” izsaka aprēķinātajā muskuļaudu daudzumā. Fotoattēli tiek saglabāti, un vēlāk tos var pārbaudīt. Integrētā Bluetooth® saskarne nodrošina ērtu datu sūtīšanu.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        Ŷ = 58,31147 – 0,62677 × BF + 0,14664 × LD
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    BF
                                 
                                 
                                    =
                                 
                                 
                                    minimālais tauku slāņa biezums (ieskaitot ādu) milimetros virs gluteus medius muskuļa,
                                 
                              
                                    LD
                                 
                                 
                                    =
                                 
                                 
                                    minimālais muskuļu biezums milimetros starp gluteus medius muskuļa pakaļējo ekstremitāti un muguras smadzeņu kanāla dorsālo daļu.
                                 
                              Šo formulu piemēro liemeņiem, kuru svars ir no 50 līdz 120 kilogramiem.
                     
                  
               IV Daļa
            
            IM-03
            
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu “IM-03”.
                     
                  
                        2.
                     
                     
                        Aparāts ir aprīkots gan ar adatas tipa optisko zondi (single line scanner SLS01), kuras diametrs ir 7 mm, gan ar asmeni. Zonde satur virkni CIS sensoru (contact image sensors) un zaļās gaismas diodes. Darbības attālums ir no 0 līdz 132 mm. Mērījumu rezultātus aparāts “IM-03” izsaka aprēķinātajā muskuļaudu daudzumā.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        Ŷ = 59,63994 – 0,63951 × BF + 0,12083 × LD
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    BF
                                 
                                 
                                    =
                                 
                                 
                                    muguras tauku biezums (ieskaitot ādu) milimetros, ko mēra 6 centimetrus no sadalīta liemeņa viduslīnijas starp otro un trešo ribu no beigām,
                                 
                              
                                    LD
                                 
                                 
                                    =
                                 
                                 
                                    muguras muskuļu biezums milimetros, ko mēra tajā pašā laikā un vietā kā BF.
                                 
                              Šo formulu piemēro liemeņiem, kuru svars ir no 50 līdz 120 kilogramiem.
                     
                  
               V Daļa
            
            OPTIGRADE-MCP
            
                        1.
                     
                     
                        Šajā daļā izklāstītos noteikumus piemēro tad, kad cūku liemeņu klasifikācijai izmanto aparātu “OptiGrade-MCP”.
                     
                  
                        2.
                     
                     
                        Aparāts ir aprīkots ar optisko zondi, kuras diametrs ir 6 mm, vienu infrasarkano fotodiodi (Siemens) un fototranzistoru (Siemens). Darbības attālums ir no 0 līdz 110 mm.
                        Mērījumu rezultātus ar datora palīdzību izsaka aprēķinātajā muskuļaudu daudzumā.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        Ŷ = 61,45261 – 0,62941 × BF + 0,11736 × LD
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    BF
                                 
                                 
                                    =
                                 
                                 
                                    muguras tauku biezums (ieskaitot ādu) milimetros, ko mēra 6 centimetrus no sadalīta liemeņa viduslīnijas starp otro un trešo ribu no beigām,
                                 
                              
                                    LD
                                 
                                 
                                    =
                                 
                                 
                                    muguras muskuļu biezums milimetros, ko mēra tajā pašā laikā un vietā kā BF.
                                 
                              Šo formulu piemēro liemeņiem, kuru svars ir no 50 līdz 120 kilogramiem.”